नई दिल्ली : योग गुरू बाबा रामदेव योग और औषधी के बाद अब कपड़े बेचते नज़र आएंगे। इन कपड़ों के माध्यम से वे पुरूषों को ‘संस्कारी’ और महिलाओं को ‘आस्था’ वान बनाते नज़र आएंगे। रामदेव के परिधानों को संस्कार, आस्था, लिव फिट तीन नामों से बेचा जाएगा। धनतेरस के खास मौके पर इन गारमेंट्स पर कुछ खास ऑफर भी दिये जा रहे है। इस दौरान रामदेव के साथ मशहूर पहलवान सुशील कुमार, फिल्म प्रोड्यूसर मधुर भंडारकर भी मौजूद रहे। 'पतंजलि परिधान' शोरूम में 3 हजार नए प्रोडक्ट बिकेंगे। इनमें भारतीय कपड़ों से लेकर वेस्टर्न कपड़े, एक्सेसरीज और गहनों तक की बिक्री होगी। दिवाली पर इस शोरूम में 25 फीसदी तक का डिस्काउंट भी मिलेगा। शो रूम में फेस्टिव सीजन से लेकर स्पोर्ट्स वियर, कोट-पेंट, कुर्ता-पायजामा भी मिलेगा।